CELEX: 22006D0120
Language: sl
Date: 2006-09-22 00:00:00
Title: Sklep Skupnega odbora EGP št. 120/2006 z dne 22. septembra 2006 o spremembi Priloge XI (Telekomunikacijske storitve) k Sporazumu EGP

30.11.2006   
            
            
               SL
            
            
               Uradni list Evropske unije
            
            
               L 333/47
            
         
      SKLEP SKUPNEGA ODBORA EGP
   
   št. 120/2006
   z dne 22. septembra 2006
   o spremembi Priloge XI (Telekomunikacijske storitve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru, v nadaljnjem besedilu „Sporazum“, in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga XI k Sporazumu je bila spremenjena s Sklepom Skupnega odbora EGP št. 61/2006 z dne 2. junija 2006 (1).
            
         
               (2)
            
            
               Sklep Komisije 2005/752/ES z dne 24. oktobra 2005 o ustanovitvi skupine strokovnjakov za elektronsko poslovanje (2) je treba vključiti v Sporazum.
            
         
               (3)
            
            
               Direktivo 1999/93/ES Evropskega parlamenta in Sveta (3), Odločbo Komisije 2000/709/ES (4) in Direktivo 2000/31/ES Evropskega parlamenta in Sveta (5), ki so bile vključene v poglavje „Varstvo podatkov“ je treba premakniti v poglavje „Storitve informacijske družbe“ Priloge XI k Sporazumu.
            
         
               (4)
            
            
               Priloga XI k Sporazumu vsebuje akte, ki so zastareli in jih je zato treba črtati iz Sporazuma –
            
         SKLENIL:
   Člen 1
   Priloga XI k Sporazumu se spremeni:
   
               1.
            
            
               Za točko 5k (Direktiva 2003/98/ES Evropskega parlamenta in Sveta) se vstavijo naslednje točke:
               
                           5l.
                        
                        
                           „399 L 0093: Direktiva 1999/93/ES Evropskega parlamenta in Sveta z dne 13. decembra 1999 o okviru Skupnosti za elektronski podpis (UL L 13, 19.1.2000, str. 12).
                           Za namen tega sporazuma veljajo določbe Direktive z naslednjimi prilagoditvami:
                           
                                       (a)
                                    
                                    
                                       v členu 7(1)(c) se za besedo ‚organizacijami‘ vstavi besedilo ‚ali med državo Efte in tretjimi državami ali mednarodnimi organizacijami‘;
                                    
                                 
                                       (b)
                                    
                                    
                                       v primerih iz člena 7(2) se pogodbenice medsebojno obveščajo, na zahtevo potekajo posvetovanja v okviru Skupnega odbora EGP;
                                    
                                 
                                       (c)
                                    
                                    
                                       kadar koli se Skupnost s tretjo državo pogaja o dostopu na trg za podjetja Skupnosti na podlagi člena 7(3), si prizadeva zagotoviti enako obravnavo za podjetja iz držav Efte.
                                    
                                 
                     
                           5la.
                        
                        
                           
                              32000 D 0709: Odločba Komisije 2000/709/ES z dne 6. novembra 2000 o minimalnih merilih, ki jih morajo upoštevati države članice pri imenovanju organov v skladu s členom 3(4) Direktive 1999/93/ES Evropskega parlamenta in Sveta o okviru Skupnosti za elektronski podpis (UL L 289, 16.11.2000, str. 42).
                        
                     
                           5m.
                        
                        
                           
                              32000 L 0031: Direktiva 2000/31/ES Evropskega parlamenta in Sveta z dne 8. junija 2000 o nekaterih pravnih vidikih storitev informacijske družbe, zlasti elektronskega poslovanja na notranjem trgu (Direktiva o elektronskem poslovanju) (UL L 178, 17.7.2000, str. 1).
                           Za namen tega sporazuma veljajo določbe te direktive z naslednjo prilagoditvijo:
                           V primerih iz člena 5(1)(g) bo, kar zadeva države Efte, identifikacijska številka za DDV tudi številka, dodeljena ponudniku storitev, v skladu z njegovo nacionalno zakonodajo.
                        
                     
                           5n.
                        
                        
                           
                              32005 D 0752: Sklep Komisije 2005/752/ES z dne 24. oktobra 2005 o ustanovitvi skupine strokovnjakov za elektronsko poslovanje (UL L 282, 26.10.2005, str. 20).“
                        
                     
         
               2.
            
            
               Besedilo točk 5ca (Odločba št. 710/97/ES Evropskega parlamenta in Sveta), 5cd (Odločba št. 128/1999/ES Evropskega parlamenta in Sveta), 5g (Direktiva 1999/93/ES Evropskega parlamenta in Sveta), 5ga (Odločba Komisije 2000/709/ES) in 5h (Direktiva 2000/31/ES Evropskega parlamenta in Sveta) se črta.
            
         Člen 2
   Besedilo Odločbe 2005/752/ES v islandskem in norveškem jeziku, ki se objavi v Dopolnilu EGP k Uradnemu listu Evropske unije, je verodostojno.
   Člen 3
   Ta sklep začne veljati 23. septembra 2006, pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (6).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 22. septembra 2006.
      
         
            Za Skupni odbor EGP
         
         
            Predsednica
         
         Oda Helen SLETNES
         
      
   
   
      (1)  UL L 245, 7.9.2006, str. 8.
   
      (2)  UL L 282, 26.10.2005, str. 20.
   
      (3)  UL L 13, 19.1.2000, str. 12.
   
      (4)  UL L 289, 16.11.2000, str. 42.
   
      (5)  UL L 178, 17.7.2000, str. 1.
   
      (6)  Navedena ni nobena ustavna zahteva.